ครั้งนี้มีโอกาสได้เข้าร่วม Wongnai Sneak Peak x Cuisine De Garden BKK ค่ะ

เอาง่ายๆ บริการ 5 ดาว
ความคิดสร้างสรรค์ 4 ดาว
รสชาติ 3.75 ดาว

อาหารแบบ Full Course Dinner 
จะมีทั้งหมด 4 Chapters (ก็เลือกเอาตามชอบหมวดละ 1 อย่างนะ) ราคาเริ่มต้น 1,590฿ ++ 

แต่วันนี้พิเศษ เราได้ลองทุกอย่าง สิริรวม 15 รายการ ฮิ้ววววววววววว

1. Brioche (ฟรี)...ขนมปังอบอุ่นๆทานคู่กับ Creme Fraiche เสริฟมาบนใบไม้สีเขียว ใบโต จุดเด่น คือ สามารถฉีกใบออกมาทานได้เป็นท่อนๆ (เสิร์ฟให้ทุกโต๊ะ)
Me//สวยนะ แต่แข็งไปและรสชาติไม่โดนอย่างแรง

2. Coast to Coast (190฿)...เมนูของทานเล่นซีฟู้ดที่เน้นใช้วัตถุดิบหลัก คือ มะกรูดมาเสริฟคู่กับ กุ้งในเปลือกหอยมีน้ำซ้อสมะกรูด, หอยแมลงภู่บนเปลือกหอยที่ทำจากแป้งชาโคลมีฟองข้างบนรสมะกรูด, ปลาแซลมอลสับบนใบมะกรูดทอด และ เนื้อปูบนลูกมะกรูด
Me//สวยและอร่อย อันนี้แนะนำ อร่อยทุกคำ
----------------------

"Chapter 1"
3. Seacret (320฿)...หอยเชลล์ฮอกไกโด 3 ตัวโตๆเสริฟพร้อมกับผักที่ทำเป็นฐานรองหอยไว้  แล้วราดด้วยน้ำซ้อสพอนสึ
Me//คุณพระ เอาน้ำราดใส่ไว้ในหอยสังข์สีขาวอันใหญ่แล้วราดลงจาน คือ ดีงาม เล่นใหญ่มากกก แล้วก็อร่อยมากด้วย รสชาติละมุนสุดๆ ควรสั่งเลยเมนูนี้

4. Rain Forest (320฿)...จานนี้ คือ เนื้อล้วนๆ ที่เห็นม้วนๆ คือเนื้ออบกรอบ ฐานด้านล่างคือ เนื้อวัวสับ ส่วนผงสีเขียวคือ Italian parsley เสริฟคู่ซ้อสไข่แดง 
Me//มองด้วยตา คือ แปลกใจว่า ทำไมเสริฟขนมก่อนของคาว พอได้กินถึงเข้าใจ...จานนี้ก็ ok นะ อร่อยดี มีรสชาติความหวานของเนื้อที่ชุ่มฉ่ำ มีความรื่นรมย์ในการชมการตกแต่งที่ค่อยข้างสร้างสรรค์

5. Terrarium (320฿)...ประมาณเป็ดสับปรุงรสออกหวานประกบด้วยแป้งกรอบ เสริฟพร้อมกับผักสลัดที่รมควันมาด้วยไม้แอปเปิ้ล ราดด้วยน้ำสลัดที่สกัดจากสละ
Me//น่าตาดี จัดมาสวย น่าสนใจ แต่ไม่อร่อย หารสของเป็ดไม่ได้เลย หวานไปด้วย 
----------------------

" Chapter 2 "
6. Nest (350฿)...ไข่ลวก + เส้นหมี่ทอด + ไก่ฉีกและสารพัดเห็ดผัด
Me//จานนี้เราเฉยๆ กลิ่นทรัฟเฟิลมันเบาบางไป 

7. Eclipse (350฿)... ส่วนผสมหลักๆเลย คือ แก่นตะวัน, ข้าวบาร์เลย์ และปลาข้าวสาร คือ เอาแก่นตะวันมาทำเป็นซอสครีม, ทอดกรอบและเอามาสกัดน้ำมันจากเปลือก ส่วนข้าวบาร์เล่เอามาทำเป็นรีซ็อตโต้ผสมกับแก่นตะวันเพียวเร่ แล้วโรยด้วยปลาข้าวสารทอดกรอบ 
Me// จานนี้เราชอบมากกกก ให้รสชาติที่แปลกใหม่ รักสุขภาพ แต่อร่อยปัง ปัง! เหมือนกินข้าวบาร์เลย์ราดซ้อสคาโบแบบเข้มข้น แต่กินแล้วไม่เลี่ยนเลย สั่งอีกจานได้สบาย

8. Harvest (750฿)...ล็อบสเตอร์อบจ้า ปรุงรสนิดหน่อย เวลาเสริฟมาแต่เนื้อล้วนๆ ไม่มีเปลือก
Me// ก็ดี เหมือนกินล็อบสเตอร์ทั่วไป สด เนื้อแน่น แต่ตัวเนื้อออกเค็มนิดๆนะ
----------------------

"Chapter 3"
9. Water Lillies (580฿)...ปลาฮาลีบัตอบกับครัสเม็ดบัวและบรียอชด้านบนเพื่อเพิ่มความกรอบ ราดซอสใบบัวบกสีเขียว เสริฟพร้อมไหลบัวดอง กลีบดอกบัว และเม็ดบัว
Me//ปลื้มการตกแต่ง แต่ตัวเนื้อปลา+ซ้อสจืดไป ไหลบัวดอง คือ ความดีงามที่สุดของจาน

10. Vermillion (580฿)...น่องเป็ด เสริฟพร้อมบีทรูททอด/ดอง/อบและซ้อส
Me// เป็ดก็คือ เป็ด จานนี้กินได้ รสชาติ OK

11. Swamp (880฿)...เนื้อ Dry-aged ย่าง เสริฟพร้อมแขนงกะหล่ำและหัวหอมย่าง แล้วราดซอสครีมกุ้ยช่ายขาว 
Me// ซี้ดดดด สั่งแบบ Medium Rare มา เนื้อฉ่ำมากกกกก อร่อย นุ่ม แน่น รสชาติดี กินแล้วฟินสุดๆ บอกเลย อย่าพลาดเมนูนี้
----------------------

"Chapter 4"
12. Bloom (250฿)...เชอเบทฝรั่งไทย โรยเกลือ เสริฟพร้อมเนื้อฝรั่งและสาคู โรยด้วยผงขนมปัง ตกแต่ฃด้วยเปลือกฝรั่งอบและใบพืชเล็กๆ
Me// เปรี้ยวจี้ด ตาสว่างเลย แต่ก็สดชื่นดีนะ ที่แรกคิดว่า โรยพริกเกลือมา 55555
สรุปคือ brioche เก๋ดี ชอบบบบบ

13. Coral (250฿)...งาดำทำเป็นฟองน้ำ แปะอยู่บยมูสชาเขียว ตีแป้งกรอบๆให้เหมือนประการังบางๆ ส่วนซ้อสส้มยูซึทำเป็นรูปไข่แดง
Me//.....ครั้งเดียว "พอ" -__-"

14. Farm (250฿)...เอานมแพะมาทำเป็นสามรสสัมผัส ได้แก่ แบบพานาค็อตต้า, แบบฟองนมกรอบ และแบบสโนว์ เสริฟพร้อมน้ำผึ้งและถั่วแมคคาเดียเมีย 
Me// โหยยยยย อร่อยสุดๆ นมดี งานโดน รสชาติลงตัว กลมกล่อมสุดๆ อันนี้ขอ 3 จานเลยยยย อร่อยมว้ากกกกกก
----------------------
15. Stone (2 ชิ้น 100฿)...เอาง่ายๆ ซ้อสกระเจี๊ยบและซ้อสมะขาม จุ่มไนโตรเจน แล้วเอามาชุบชาโคล
Me// อันนี้ควรปรับปรุงรสชาติอย่างเร่งด่วน ของที่ปิดท้ายไม่เอาสุขภาพดีอย่างเดียว ต้องเอาอร่อยด้วย จะได้ปิดมื้อพิเศษนี้ให้เป็นที่จดจำ

P.S. 1 ร้านอยู่เอกมัยซอย 2 /ที่จอดรถถ้าไม่จอดที่โรงแรม ก็จอดข้างทาง หรือ จะเดินเข้าไปก็ได้ ไม่ไกล ไม่เปลี่ยว เดินเข้าซอยข้างๆเอกมัยบาร์ได้เลย ประมาณ 5 นาทีถึง

P.S. 2 เราชอบการตกแต่งร้าน สวยดี บรรยากาศก็ดี และเมนูของทางร้านนี้ก็แจ่ม มีสไตส์ มีกิมมิค มีเอกลักษณ์ไม่เหมือนใคร สร้างการเป็นที่จดจำได้เป็นอย่างดี 